ПРОЕКТ НА ДОГОВОР

Днес, ..........2016 г., в гр. Оряхово, между:

**1. ТП ДЪРЖАВНО ГОРСКО СТОПАНСТВО Оряхово, Булстат 2016174760142**

седалище и адрес на управление: гр. Оряхово, ул. «Коста Лулчев» № 5, представлявано от Директор- инж. Снежана Петкова Гарданска и Мария Николова–гл. счетоводител от една страна , наричано за краткост ВЪЗЛОЖИТЕЛ,

 и

**2. ........................, ЕИК ............** със седалище и адрес на управление: обл. ..............., общ. .........., гр. ........, п.к. ......., ул. „ ............” № ................, представлявано от управител ..............., наричан по-долу ИЗПЪЛНИТЕЛ,

се сключи настоящият договор, като страните се споразумяха за следното:

*Изпълнителят е определен за такъв след провеждане на процедура чрез публична покана по реда на ЗОП, приключила с протокол на Комисията от ............2016 г. и задължава същия да извърши: „***Охрана чрез сигнално-охранителна техника (СОТ) на парична каса****за съхранение на парични наличности и огнестрелни оръжия в административната сграда на ТП Държавно горско стопанство Оряхово**”, **с включена доставка и монтаж на техническото оборудване.**

**І. ПРЕДМЕТ И ОБЩИ УСЛОВИЯ НА ДОГОВОРА**

Чл.1.(1). ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава да извършва, срещу заплащане, охрана със сигнално-охранителна техника /СОТ/ и човешки сили на имуществото му, съхранявано в ползвани от него обекти, при условията на настоящия договор.

(2). Охраната със СОТ и човешки сили осигурява защита от противоправно посегателство на външни лица върху обекта.

(3). Данни за обекта:

3.1. Каса за съхранение на парични наличности и огнестрелни оръжия, находящи се в административна сграда на ТП ДГС Оряхово, гр.Оряхово ул. „Коста Лулчев” № 5.

(4). Телефон в обекта: ........................

(5). Обектът се охранява чрез ................................../радиосистема, проводна линия, паник бутон и др. / (6). Сигнално-охранителната техника е собственост на ИЗПЪЛНИТЕЛЯ.

1. Изпълнителя осигурява за своя сметка кабели и акумулаторни батерии, необходими за изграждането и нормалната работа на сигнално-охранителната система.

2. Осигурените от ИЗПЪЛНИТЕЛЯ технически средства следва да отговарят на изискванията за изграждане на сигнално-охранителните системи.

3. При използване на сигнално-охранителната техника, собственост на ИЗПЪЛНИТЕЛЯ, същата се описва в протокола за предаване на обекта под охрана или в друг отделен протокол.

4. При прекратяване на договора ВЪЗЛОЖИТЕЛЯТ незабавно осигурява на ИЗПЪЛНИТЕЛЯ достъп до инсталираните в обекта технически средства, собственост на последния и възможност за демонтаж и изнасяне.

(7). Режимът на охрана /времето през което се охранява/ може да се посочва в протокола за оглед и проучване на обекта (в случай на охрана с използване на проводна линия за предаване на сигнала).

(8). Срок за изпълнение на услугата –24 месеца от сключване на договора.

**II. ЗАДЪЛЖЕНИЯ НА ВЪЗЛОЖИТЕЛЯ**

Чл.2.(1). ВЪЗЛОЖИТЕЛЯТ се задължава да предостави на ИЗПЪЛНИТЕЛЯ данни за лицата, имащи

достъп до обекта, както и да определи отговорник за същия и да укаже начина за връзка с него.

(2). ВЪЗЛОЖИТЕЛЯТ се задължава да осигури непрекъснато електрозахранване в охранявания обект.

(3). ВЪЗЛОЖИТЕЛЯТ се задължава да осигури изправна телефонна линия /в случаите когато охраната се извършва с използване на проводна линия за предаване на сигнали/ и/или интернет и GSM връзка /в случаите когато охраната се извършва с използване на тези начини за предаване на сигнали/.

(4). ВЪЗЛОЖИТЕЛЯ се задължава да осигурява лично или чрез отговорника на обекта:

1. Преди включване на обекта за охрана-проверка на охраняваните обекти за наличие на хора, животни, както и отстраняването им, ако бъдат открити.

2. Надлежно затворени и добре уплътнени врати, прозорци, витрини и вентилационни отвори.

3. Включване и съответно изключване на обекта от охранителната система по установения/посочен от ИЗПЪЛНИТЕЛЯ/ начин.

4. Опазване в тайна на условията и начина на охрана.

5. Достъп на представителите на ИЗПЪЛНИТЕЛЯ в охранявания обект по всяко време на денонощието /лично или чрез отговорника/ за отстраняване на технически неизправности, техническа профилактика и цялостна проверка за проникнали нарушители в случай на аларма.

6. Видимост на датчиците към обема на охраняваните обекти, прозорци и врати.

7. Опазване на монтираната в обекта СОТ и да не допуска работа по същата, преди съгласуване с ИЗПЪЛНИТЕЛЯ.

8. Защита срещу проникване на животни и инсекти в охраняваните обекти.

(5). ВЪЗЛОЖИТЕЛЯТ се задължава писмено да уведомява ИЗПЪЛНИТЕЛЯ 10 /десет/ дни предварително при:

1. Преустройство, промяна конфигурацията на охраняваните обекти или промени около тях.

2. Ремонт на охраняваните обекти, преместване имуществото в други такива, изискващо промяна в охраната.

(6). ВЪЗЛОЖИТЕЛЯТ се задължава да уведомява незабавно на тел..**...................**.и писмено ИЗПЪЛНИТЕЛЯ при:

1. Промяна на лицата /отговорниците/, имащи достъп или отговарящи за охранявания обект.

2. Промяна в режима на охрана.

3. Промяна в адреса посочен в този договор, при промяна в наименованието /фирмата/, представляващите го лица, както и при преобразуване, прекратяване и ликвидация.

4. Прекъсване на електрозахранването за повече от 12 часа.

5. Неизправности или изключване на телефонната линия и/или интернет и GSM връзката-когато обектът се охранява чрез предаване на сигнала по такива начини.

6. Каквато и да било неизправност или опит за вмешателство в работата на СОТ.

7. Настъпването на каквито и да било други обстоятелства, които явно затрудняват или правят невъзможна охраната на обекта със СОТ.

8. В случай, че върху обекта е извършено противоправно посегателство, ВЪЗЛОЖИТЕЛЯТ се задължава да не влиза до пристигане на дежурната оперативна група /ДОГ/ на СДВР /ОДМВР/, с цел запазване на местопроизшествието. В случай, че посегателството е констатирано от него, да уведоми незабавно дежурния в районното управление на МВР към СДВР,/ ОДМВР на телефони

9. С цел осигуряване на надеждна охрана ВЪЗЛОЖИТЕЛЯТ се задължава да изпълнява точно дадените му от ИЗПЪЛНИТЕЛЯ при сключване и при изпълнение на този договор предписания по охраната.

**III. ЗАДЪЛЖЕНИЯ НА ИЗПЪЛНИТЕЛЯ**

Чл.3. (1). ИЗПЪЛНИТЕЛЯТ се задължава да поеме и включи под охрана обекта, предмет на договора, както следва:

1. За обекта, който се охранява от настоящата година-в срок до три работни дни, след подписване на протокол за предаване на обекта под охрана.

2. ИЗПЪЛНИТЕЛЯТ се задължава да охранява със СОТ имуществото на ВЪЗЛОЖИТЕЛЯ в охраняваните обекти, съгласно регламентираното в предмета на договора, като:

2.1. Извършва наблюдение на охраняваните обекти, регистрация и реагиране с човешки сили за проверка на сигналите от СОТ.

2.2. При получаване на сигнал за посегателство върху охраняван обект се задължава да го блокира и да противодейства, предотвратявайки нанасянето на вреди на ВЪЗЛОЖИТЕЛЯ.

(2). ИЗПЪЛНИТЕЛЯТ се задължава да извършва периодично профилактика и да поддържа в техническа изправност за своя сметка монтираните в обекта охранителни съоръжения, като подмяната на повредената /негодна/ или унищожена СОТ е за сметка на нейния собственик.

(4). ИЗПЪЛНИТЕЛЯТ се задължава да дава предписания на ВЪЗЛОЖИТЕЛЯ при необходимост от допълнително физическо укрепване, техническо усъвършенстване или за отстраняване на други фактори, които възпрепятстват сигурността на охраната.

(5). ИЗПЪЛНИТЕЛЯТ може да прекрати охраната на обекта при обективна невъзможност за осъществяването й, до възстановяване на необходимите физически или технически условия за охрана от ВЪЗЛОЖИТЕЛЯ, след предварително писмено уведомяване на последния при неизправно съоръжение от охранителната система в обекта, което е собственост на ВЪЗЛОЖИТЕЛЯ.

2. Неизпълнение указанията на ИЗПЪЛНИТЕЛЯ от страна на ВЪЗЛОЖИТЕЛЯ, с което се пречи на нормалната работа на СОТ и на сигнално-охранителната дейност /СОД/.

(6). ИЗПЪЛНИТЕЛЯТ уведомява ВЪЗЛОЖИТЕЛЯ при промяна в телефоните за връзка.

**IV. ЦЕНИ, НАЧИНИ НА ПЛАЩАНЕ И ИЗПЛАЩАНЕ НА ОБЕЗЩЕТЕНИЯ**

Чл.4.(1). Цената на охраната е в размер общо на ......................лв.(......................................................) без ДДС за срока на договора.

(2). ВЪЗЛОЖИТЕЛЯТ заплаща на ИЗПЪЛНИТЕЛЯ договорената цена за охрана по банкова сметка тримесечно, до 10 дни след представяне на фактура за извършването на услугите.

 (3). ИЗПЪЛНИТЕЛЯТ издава и предоставя на ВЪЗЛОЖИТЕЛЯ счетоводен документ (фактура) за извършената услуга.

(5). При забава на дължими плащания от ВЪЗЛОЖИТЕЛЯ, последният дължи на ИЗПЪЛНИТЕЛЯ заплащане на законната лихва, начислена за всеки просрочен ден, но не повече от 10% /десет процента /от стойността на настоящия договор.

(6). Стойността на монтажните и пускови действия на СОТ, при първоначално включване на обекта под охрана, е за сметка на ИЗПЪЛНИТЕЛЯ и е включена в стойността по чл. 4, ал.1 от договора.

(7). В случай, че са причинени вреди при противоправно посегателство върху охранявания обект и е налице неизпълнение на договорните задължения от страна на ИЗПЪЛНИТЕЛЯ, той заплаща на ВЪЗЛОЖИТЕЛЯ обезщетение в размер на действителния размер на вредите.

(8). Заплащането по предходната алинея се извършва от ИЗПЪЛНИТЕЛЯ, след изтичане на 3(три) месеца от причиняване на щетата, ако извършителят не бъде разкрит.

(9). Обстоятелствата при извършено противоправно посегателство в охранявания обект се установяват с констативен протокол, подписан от представители на двете страни по договора.

(10). Стойността на откраднатото от охранявания обект имущество се определя въз основа на писмени доказателства, след извършване на проверка с участието на представител на СДВР /ОДМВР/.

(11). ИЗПЪЛНИТЕЛЯТ не носи отговорност за причинените вреди на охраняваното по договора имущество в следните случаи:

1. Когато ВЪЗЛОЖИТЕЛЯТ не е изпълнил някое от задълженията си, посочени в настоящия договор, към момента на причиняване на вредата.

2. Когато след извършена кражба в обекта се установи:

2.1. Обектът не е включен под охрана от ВЪЗЛОЖИТЕЛЯ.

2.2. В обекта не е влизано.

2.3. Ако вредата се дължи на непреодолима сила или масови безредици.

2.4. Когато причинителят на вредата бъде разкрит.

**V. ДОПЪЛНИТЕЛНИ УСЛОВИЯ**

Чл.5.(1). Страните по настоящия договор следва да отправят всички съобщения и уведомления помежду си само в писмена форма. Писмената форма се смята за спазена и когато те са отправени по факс или e-mail, което изключва възможността за неточно възпроизвеждане на изявлението. Писмената кореспонденцията между страните ще се осъществява на следните адреси:

За Възложителя: гр. Оряхово ул. „Коста Лулчев” № 5, телефон и факс 09171 2487, e-mail: dgs\_oriahovo@abv.bg.

За Изпълнителя: .................................................................................................................................................

(2). Промяна на адрес може да се извърши едностранно от страните, за което са длъжни да уведомят другата страна.

(3). При виновно неизпълнение на това задължение, писмените и електронни документи изпратени на адресите по ал.1 се считат за получени.

(4). Всички възникнали между страните спорове във връзка с прилагането на настоящия договор се решават по взаимно съгласие, а при непостигане на споразумение от компетентния съд.

(5). В случай, че някоя от клаузите по настоящия договор бъде отменена или обявена за недействителна, то това няма да води до отмяна на останалите клаузи от договора.

(6). За неуредените въпроси в договора се прилагат разпоредбите на ЗОП и ППЗОП, както и действащото българско законодателство.

(7). Неразделна част от настоящия договор са финансовото предложение на Изпълнителя и приложената от него документация в хода на проведената процедура.

(8). На основание чл. 43, ал. 1 от Закона за обществените поръчки, страните по настоящия договор не могат да го изменят или допълват, освен в изрично предвидените в ЗОП случаи.

(9). Всяка една от страните по договора се задължава да не разгласява служебните или търговски тайни на другата страна, станали й известни във връзка с изпълнението на настоящия договор.

Този договор се състави, подписа и подпечата от страните в два еднообразни екземпляра-по един за ВЪЗЛОЖИТЕЛЯ и за ИЗПЪЛНИТЕЛЯ, всеки със силата на оригинал.

**За ВЪЗЛОЖИТЕЛЯ:      За ИЗПЪЛНИТЕЛЯ:**

     …………………………………….    ………………………………

    Директор на ТП ДГС Оряхово

    (инж. Снежана Гарданска)  (...............…………………….)
      ……………………………………

   Гл. счетоводител ТП ДГС Оряхово

   (Мария Николова)